|  |  |
| --- | --- |
|  ГРБОВИ ЗА МЕМОРАНДУМ | Република СрбијаАутономна покрајина Војводина**ПОКРАЈИНСКИ СЕКРЕТАРИЈАТ ЗА** **КУЛТУРУ, ЈАВНО ИНФОРМИСАЊЕ****И ОДНОСЕ С ВЕРСКИМ ЗАЈЕДНИЦАМА**Булевар Михајла Пупина 16, 21000 Нови СадТ: +381 21 487 4872zuzana.takac@vojvodina.gov.rs [www.kultura.vojvodina.gov.rs](http://www.kultura.vojvodina.gov.rs)  |
|  | Број: 000069401 2024 80252 003 000 401 118 | Датум: 18. јануар 2024. године |

На основу члана 76. Закона о култури („Службени гласник РС‟, бр. 72/09, 13/16, 30/16-испр., 6/20, 47/21, 78/21 и 76/23), члана 41. став 1. тачка 1. 2. и 10. Закона о утврђивању надлежности Аутономне Покрајине Војводине („Службени гласник РС”, бр. 99/09, 67/12 - Oдлука УС, 18/20-др. закон и 111/21-др. закон), члана 11. Покрајинске скупштинске одлуке о буџету АП Војводине за 2024. годину („Службени лист АП Војводине‟, бр. 45/23), члана 15. и 24. став 2. Покрајинске скупштинске одлуке о покрајинској управи („Службени лист АП Војводине‟, бр. 37/14, 54/14 – др. одлука, 37/16, 29/17, 24/19, 66/20 и 38/21), у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник РС‟, бр. 105/16 и 112/17), Покрајински секретаријат за културу, јавно информисање и односе с верским заједницама расписује

 **КОНКУРС**

**ЗА ФИНАНСИРАЊЕ - СУФИНАНСИРАЊЕ ПРОЈЕКАТА ОД ЗНАЧАЈА ЗА КУЛТУРУ И УМЕТНОСТ НАЦИОНАЛНИХ МАЊИНА - НАЦИОНАЛНИХ ЗАЈЕДНИЦА У АП ВОЈВОДИНИ У 2024. ГОДИНИ**

Покрајински секретаријат за културу, јавно информисање и односе с верским заједницама (у даљем тексту: Секретаријат) ће у 2024. години финансирати - суфинансирати пројекте од значаја за културу и уметност националних мањина - националних заједница у областима заштите нематеријалног културног наслеђа, савременог уметничког стваралаштва и издавачке делатности на језицима националних мањина - националних заједница у АП Војводини **у укупном износу од 20.000.000,00** **динара**.

**I РАСПОДЕЛА СРЕДСТАВА**

1. **У области заштите нематеријалног културног наслеђа и савременог уметничког стваралаштва националних мањина - националних заједница Секретаријат ће финансирати - суфинансирати**:
* **пројекте у области савременог уметничког стваралаштва националних мањина - националних заједница у АП Војводини**:

- књижевно стваралаштво (манифестације, фестивали, награде, колоније);

- аматерско позоришно стваралаштво и интерпретацију ирепертоарни програм аматерских позоришта на језицима националних мањина – националних заједница (позоришне представе, радионице, фестивали, награде);

- музичко и музичко-сценско стваралаштво и плес (снимање ауторског материјала, концерти, радионице, фестивали, плес);

- ликовно, примењено и мултимедијално стваралаштво (изложбе, колоније, радионице);

- програме гостовања у земљи и иностранству и

- награде за значајна остварења у области уметности.

* **пројекте са циљем заштите, неговања и презентације нематеријалног културног наслеђа, из области:** **изворни народни плес, изворне народне песме и музика, народни обичаји и веровања и стари народни занати у АП Војводини:**

- очување, развој и подстицање неговања традиционалне народне културе;

- фестивале и такмичења од изузетног значаја за очување посебности националних мањина- националних заједница на територији АП Војводине;

- прикупљање података на терену, истраживање, документовање, издавање брошура, каталога;

- стварање услова за рад фолклорних ансамбала, изворних народних оркестара и певачких група, радионица старих народних заната (израда народних ношњи, набавка и поправка традиционалних инструмената, набавку основних сировина и опреме за рад радионица старих народних заната);

- стварање, презентацију и промовисање нових садржаја заснованих на заштити културног наслеђа (израда нових кореографија за фолклорне ансамбле, издавање ЦД-а са изворном народном музиком, гостовања и сл.);

- изложбе, конкурсне изложбе и такмичења рукотворина старих народних заната (припрема и пропратни рад) и

- унапређење квалитета презентације традиционалног народног стваралаштва кроз едукацију (стручни семинари, курсеви, летњи кампови, радионице)

**у укупном износу од 16.100.000,00 динара**

|  |
| --- |
| по класификацији корисника: |
| 600.000,00 | 4631 - Текући трансфери осталим нивоима власти |
| 15.500.000,00 | 1. - Дотације осталим непрофитним организацијама
 |

1. **У области издавачке делатности на језицима националних мањина - националних заједница Секретаријат ће финансирати – суфинансирати објављивање до сада необјављених издања књига и** **часописа** на језицима националних мањина – националних заједница од значаја за културу и уметност националне мањине – националне заједнице са територије АП Војводине, из књижевности, уметности и друштвених и хуманистичких наука у области културе

**у укупном износу од 3.900.000,00 динара**

|  |
| --- |
| по класификацији корисника: |
| 1.500.000,00 | 4511 - Текуће субвенције јавним нефинансијским предузећима и организацијама |
|  1.700.000,00 | 4819 - Дотације осталим непрофитним организацијама |
|  700.000,00 | 4541 - Текуће субвенције приватним предузећима |

# II ПОСЕБНИ УСЛОВИ KОНКУРСА

* **ОБЛАСТ: ЗАШТИТА НЕМАТЕРИЈАЛНОГ КУЛТУРНОГ НАСЛЕЂА И САВРЕМЕНОГ УМЕТНИЧКОГ СТВАРАЛАШТВА НАЦИОНАЛНИХ МАЊИНА - НАЦИОНАЛНИХ ЗАЈЕДНИЦА**
1. На Конкурсу могу да учествују: невладине организације (удружења грађана) и установе културе – други ниво власти (осим установа чији је оснивач АП Војводина), са седиштем на територији АП Војводине, а чија је претежна делатност култура и које својим стваралаштвом значајно доприносе очувању националног идентитета.
2. Секретаријат неће финансирати - суфинансирати сталне трошкове (грејање, струја, телефон, закуп простора и сл.), плате запослених код подносиоца пријаве, набавку канцеларијске и крупне опреме и трошкове репрезентације. Трошкови горива се признају највише у износу до 5% од укупног износа додељених средстава. Угоститељске услуге и трошкови горива признаће се у износу већем од 5% у изузетним случајевима када је пројекат таквог карактера да укључује ове елементе (нпр. исхрана учесника на фестивалима, превоз аутомобилима и сл.), а које ће Комисија посебно разматрати и одобравати.
3. На конкурсу се неће финансирати - суфинансирати гастрономски и туристички фестивали.
4. Подносилац пријаве може да учествује у области заштите нематеријалног културног наслеђа и савременог уметничког стваралаштва **са највише 1 пројектом.**
* **ОБЛАСТ: ИЗДАВАЧКА ДЕЛАТНОСТ НА ЈЕЗИЦИМА НАЦИОНАЛНИХ МАЊИНА - НАЦИОНАЛНИХ ЗАЈЕДНИЦА**
	+ 1. Право учешћа на конкурсу имаjу: јавне нефинансијске организације, приватна предузећа (привредна друштва и предузетници) и невладине организације (удружења грађана), са седиштем на територији АП Војводине, а коjи су регистровани за бављење издавачком делатношћу и који послују најмање годину дана пре објављивања конурса.
		2. За финансирање – суфинансирање објављивања књига, Секретаријат ће признати трошкове штампања до 300 примерака у стандардним форматима (А4, А5 и Б5) и на стандардном папиру.
		3. Подносилац пријаве може да учествује у области издавачке делатности на језицима националних мањина – националних заједница **са укупно 2 пријаве (једна књига, један часопис)**.

# III ОПШТИ УСЛОВИ KОНКУРСА

**1**. Пријавa на Kонкурс за финансирање - суфинансирање програма и пројеката од значаја за културу и уметност националних мањина – националних заједница АП Војводине у 2024. години, подноси се на Обрасцима:

- Пријава за област заштите нематеријалног културног наслеђа и савременог уметничког стваралаштва националних мањина - националних заједница,

* + Пријава - објављивање књига на језицима националних мањина – националних заједница и
	+ Пријава - објављивање часописа на језицима националних мањина – националних заједница.

Све пријаве се могу преузети на интернет странициСекретаријата:[**www.kultura.vojvodina.gov.rs**](http://www.kultura.vojvodina.gov.rs)

1. Под потпуном пријавом се подразумева:
* уредно попуњен и оверен образац пријаве од стране одговорног лица;
* достављена обавезна пратећа документација наведена на крају сваке пријаве
1. **Пријава се подноси у 2 (два) потписана и оверена примерка.**

**4.** Рок за подношење пријаве је 30 дана од дана објављивања у дневном листу „Дневник”, односно **од 19. јануара до 19. фебруара 2024. године.**

 **5**. Пријаве са обавезним прилозима се подносе предајом Писарници покрајинских органа управе у Новом Саду (зграда Покрајинске владе у Новом Саду у периоду од 9 до 14 часова) или се упућују поштом на адресу:

**Покрајински секретаријат за културу, јавно информисање**

**и односе с верским заједницама**

**21000 Нови Сад**

**Булевар Михајла Пупина 16**

**(Конкурс за финансирање - суфинансирање пројеката од значаја за културу и уметност националних мањина – националних заједница у АП Војводини у 2024. години)**

До наведеног рока, подносилац је дужан да **образац сваке Пријаве** која се доставља поштом или лично, **пошаље и путем електронске поште у word формату** на адресу: konkurs.manjine.kultura@gmail.com **Прилози се шаљу само поштом.**

1. **Сваки пројекат истог подносиоца мора бити послат као посебна пошиљка, односно за сваки пројекат подноси се посебна пријава и пратећа документација.**
2. Подносиоци пријава могу конкурисати са истим пројектом само на један конкурс за финансирање или суфинансирање проjеката у култури које расписује Секретаријат.
3. Секретаријат задржава право да од подносилаца који су благовремено поднели пријаве, по потреби, затражи додатну документацију и информације.
4. Пријавe достављене након наведеног рока, пријаве са непотпуном документацијом, пријаве послате путем факса или искључиво електронском поштом, непотписане и неоверене пријаве, као и пријаве подносилаца којима је Секретаријат током 2023. године доделио средства за финансирање – суфинансирање пројеката у области културе, а који нису поднели извештај о њиховој реализацији, неће се узимати у разматрање.
5. Секретаријат ће пријављене пројекте проследити националним саветима националних мањина – националних заједница ради прибављања мишљења, с обзиром да се национални савети старају о спровођењу културне политике националних мањина – националних заједница и у складу са законом, учествују у процесу одлучивања о појединим питањима у вези са својом културом. Пројекте подносилаца припадника националних мањина – националних заједница које немају формиран национални савет разматраће комисија формирана од стране Секретаријата.
6. Конкурсна комисија разматра пројекте поднете у конкурсном року, на основу приложене пројектне документације и у њој наведених података, а средства се опредељују наменски за конкретан пројекат. Након прибављања мишљења националних савета, а на образложени предлог комисије коју образује Секретаријат, покрајински секретар доноси решење о распоређивању средстава, које се објављује на интернет страници Секретаријата [www.kultura.vojvodina.gov.rs](http://www.kultura.vojvodina.gov.rs).
7. Пријаве и приложена документација се не враћају подносиоцима.
8. Додатне информације могу се добити у Секретаријату, на е-mail: zuzana.takac@vojvodina.gov.rs

 **IV КРИТЕРИЈУМИ ЗА ИЗБОР ПРОЈЕКАТА КОЈИ СЕ**

 **ФИНАНСИРАЈУ – СУФИНАНСИРАЈУ ИЗ БУЏЕТА**

Право учешћа на Конкурсу имају подносиоци:

* који се јаве са пројектима који садржински одговарају наведеним областима,
* који испуњавају опште и посебне услове Конкурса и
* одговарају критеријумима и мерилима утврђеним Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе, која је истакнута на интернет страници Секретаријата [www.kultura.vojvodina.gov.rs](http://www.kultura.vojvodina.gov.rs)

ПОКРАЈИНСКИ СЕКРЕТАР

 **Драгана Милошевић, с.р.**